PATVIRTINTA

Šiaulių ,,Saulėtekio“ gimnazijos direktoriaus 2024 m. rugpjūčio 30 d. sakymu Nr. V-119

**ŠIAULIŲ „SAULĖTEKIO“ GIMNAZIJOS**

**PROJEKTINIŲ DARBŲ RENGIMO TVARKOS APRAŠAS**

1. **BENDROSIOS NUOSTATOS**

1. Aprašas nustato II-ų gimnazijos klasių mokinių projektinių darbų rengimo, pristatymo, vertinimo ir saugojimo tvarką.

2. Aprašu vadovaujasi II-ų gimnazijos klasių mokiniai, mokytojai - projektinių darbų vadovai.

3. Aprašas parengtas vadovaujantis šiais dokumentais: Priešmokyklinio, pradinio, pagrindinio, vidurinio ugdymo bendrosiomis programomis, patvirtintomis Švietimo, mokslo ir sporto ministro 2022 m. rugsėjo 30 d. įsak. Nr. ISAK-1541 (aktualia redakcija), ir gimnazijos ugdymo planu.

4. Apraše vartojamos sąvokos:

4.1. Projektinis darbas – tai laisvai pasirinktas ir savarankiškas mokinio atliekamas II-oje gimnazijos klasėje ir skirtas padėti ugdyti bei įvertinti bendrąsias – socialines, patyriminę ir dalykines kompetencijas, būtinas sėkmingai mokinio asmenybės ūgčiai, asmeninei karjerai ir mokymuisi visą gyvenimą.

4.2. Projektinio darbo vadovas (toliau vadovas) – dalyko mokytojas, vadovaujantis mokinio projektiniam darbui.

5. Dalykus iš kurių rengiami projektiniai darbai ir projektinių darbų ir darbų vadovus įsakymu tvirtina direktorius.

1. **PROJEKTINIO DARBO TIKSLAI IR UŽDAVINIAI**

6. Parengti projektinį darbą, taikant įvairius mokslinės, tiriamosios, socialinės ir kultūrinės veiklos metodus bei saviraiškos būdus:

6.1. Ugdyti mokinių praktinius tiriamuosius gebėjimus.

6.2. Ugdyti bendrąsias ir dalykines kompetencijas.

6.3. Ugdyti(s) atsakomybės jausmą, imtis aktyvių pilietiškų iniciatyvų, įgyti savarankiško ir kūrybinio darbo patirties.

6.4. Mokyti(s) planuoti, kelti tikslus ir juos realizuoti, vertinti savo sėkmę, ieškoti informacijos ir ją apdoroti.

6.5. Mokyti(s) bendrauti ir dirbti bendradarbiaujant.

6.6. Ugdyti(s) aukštesnius pažintinius gebėjimus: kelti klausimus ir ieškoti atsakymų, analizuoti, prognozuoti, argumentuoti, vertinti, apibendrinti, daryti išvadas.

6.7. Įgyti projektinio darbo atlikimo ir pristatymo įgūdžių.

1. **PROJEKTINIO DARBO ORGANIZAVIMAS**

7. Projektinio darbo temas gimnazijos mokytojai siūlo, o mokinys renkasi dalyką, iš kurio rengs projektinį darbą ir jo vadovą iki spalio 1 dienos.

8 Projektinio darbo temą mokinys derina su darbo vadovu ir gali keisti arba ją patikslinti iki II klasės pirmojo pusmečio pabaigos.

9. Pasirinktas projektinis darbas gali būti atliekamas individualiai ar grupėje (2-3 mokiniai).

10. Projektinis darbas gali būti rengiamas remiantis vieno mokomojo dalyko turiniu arba integruojant kelių mokomųjų dalykų žinias ir praktinius gebėjimus. Projektiniam darbui vadovauja ir parenka integracijos būdus vadovas.

11. Projektinio darbo rengimo trukmė, įgyvendinimo laikas ir atsiskaitymo terminas nustatomas suderinus su vadovu.

12. Projektinis darbas atliekamas mokiniui tinkamu laiku: pamokose, per kitos ugdomosios veiklos dienas arba projektines dienas bei kitu laiku.

13. Projektinis darbas rengiamas nuosekliai per visą laikotarpį, už jį atsiskaitoma pusmečių pabaigoje.

14. Projektinio darbo rengimą sudaro du etapai:

14.1. I projektinio darbo rengimo etapas. Jį sudaro projektinio darbo temos pasirinkimas, tikslo ir uždavinių formulavimas, medžiagos kaupimas, atranka, sisteminimas, šaltinių analizė. Tarpinis atsiskaitymas už PD vyksta susitarus su vadovu I pusmečio pabaigoje.

14.2. II projektinio darbo rengimo etapą sudaro tyrimo dalies, išvadų, literatūros sąrašo rengimas, darbo koregavimas, redagavimas bei maketavimas ir darbo pristatymas vadovui II pusmečio pabaigoje.

15. Parengtą projektinį darbą mokinys pateikia vadovo nustatytu laiku. Dėl pateisinamų priežasčių atsiskaitymas už projektinį darbą gali būti atidedamas.

1. **PROJEKTINIO DARBO STRUKTŪRA**

16. Projektinio darbo struktūrą sudaro šios dalys:

16.1. Titulinis lapas (žr. 1 priedą).

16.2. Įvadas/ autoriaus žodis. Įvade nurodomas tikslas ir keliami uždaviniai, užrašomi pasirinkti metodai jiems įgyvendinti, analizuojama problema, akcentuojamas jos aktualumas, trumpai apibūdinamos struktūrinės dalys/skyriai. Rekomenduojama įvado/ autoriaus žodžio apimtis – iki 0,5 puslapio.

16.3. Tyrimo medžiaga, rezultatai ir analizė. Šioje dalyje turėtų būti paaiškintos projektiniam darbui būdingos pagrindinės sąvokos ir terminai, cituojamos arba perfrazuojamos autorių, kurių darbais remiamasi, mintys. Pateikiami tyrimų rezultatai ir jų analizė. Pagrindinės dalies apimtis – 1-3 puslapiai.

16.4. Išvados. Projektinio darbo išvadose apibendrinami atlikto darbo rezultatai, jie siejami su iškeltu tikslu ir uždaviniais. Apimtis - iki 0,5 puslapio.

16.5. Pridedami priedai (dokumentai, nuotraukos, brėžiniai, eskizai, diagramos, anketos, tiriamoji medžiaga ir kita reikalinga informacija).

17. Šiame apraše pateikiama rekomenduojama projektinio darbo struktūra ir apimtis. Darbo struktūra ir apimtis gali kisti priklausomai nuo dalyko ir pasirinktos temos specifikos.

18. Projektinis darbas pateikiamas vadovui, vadovo parinktais būdais pristatomas kitiems mokiniams.

**VI.** **PROJEKTINIO DARBO VERTINIMAS**

19. Tarpinis ir galutinis projektinio darbo vertinimas organizuojamas mokytojo - projekto vadovo nurodytu laiku pusmečių pabaigoje.

20. Projektinis darbas yra įvertinamas pažymiu, kurį vadovas įrašo į Tamo dienyną mokslo metų pabaigoje. I pusmetyje mokinio darbas vertinamas „įsk“ arba „neįsk.

**VII. PROJEKTINIŲ DARBŲ SKLAIDA**

21. Projektiniai darbai pristatomi mokslinėse - praktinėse, dalykinėse gimnazijos, miesto bei respublikos konferencijose ir kt. renginiuose.

22. Projektinių darbų parodos organizuojamos gimnazijos edukacinėse erdvėse.

23. Darbai saugomi skaitykloje 1 metus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 priedas

Titulinis lapas

**Šiaulių „Saulėtekio“ gimnazija**

Projektinis darbas

.....................................................................................

(Pavadinimas)

Darbą rengė

 IIa klasės mokinys(-ė) Vardenis(-ė) Pavardenis(-ė)

Darbo vadovas (-ė)

Vyr. mokytojas(-ė) Vardenis(-ė) Pavardenis(-ė)

Šiauliai

202\_ m.